చిలుకూరి రామచంద్రారెడ్డి

చిలుకూరి రామచంద్రారెడ్డి (1944, ఏప్రిల్ 4 - 2023, జూలై 20), తెలంగాణ రాష్ట్రానికి చెందిన రాజకీయ నాయకుడు, మాజీ మంత్రి. ఉమ్మడి ఆంధ్రప్రదేశ్ రాష్ట్రంలో జరిగిన అసెంబ్లీ ఎన్నికల్లో 1978, 1985, 1989, 2004లలో నాలుగుసార్లు గెలిచి ఆదిలాబాద్ శాసనసభ నియోజకవర్గం నుండి  శాసనసభ సభ్యుడిగా ప్రాతినిధ్యం వహించాడు, కాంగ్రెస్ ప్రభుత్వంలో రెండుసార్లు మంత్రిగా కూడా పనిచేశాడు. 

 జననం, విద్య 
రామచంద్రారెడ్డి 1944, ఏప్రిల్ 4న తెలంగాణ రాష్ట్రం, ఆదిలాబాదు జిల్లా, తలమడుగు మండలంలోని ఖోదాడ్‌లో జన్మించాడు. బీఎస్సీ అగ్రికల్చర్ పట్టా పొందాడు.

 వ్యక్తిగత జీవితం 
రామచంద్రారెడ్డికి లక్ష్మీదేవితో వివాహం జరిగింది. వారికి సంతానం లేదు.

 రాజకీయ జీవితం 
ఆదిలాబాద్, జైనథ్, బేల, తలమడుగు, తాంసి ప్రాంతాలతో కలిసివున్న ఆదిలాబాద్ పంచాయతీ సమితి అధ్యక్షుడిగా, ఫారెస్టు కార్పొరేషన్ డెవలప్ మెంట్ సెనేట్ మెంబర్ గా, ఉమ్మడి ఆదిలాబాద్ జిల్లా కాంగ్రెస్ అధ్యక్షుడిగానూ పనిచేశాడు. ఉమ్మడి ఆంధ్రప్రదేశ్‌లో 1991 నుంచి 92 వరకు కోట్ల విజయభాస్కర్ రెడ్డి హయాంలో చిన్ననీటి పారుదశాల శాఖామంత్రిగా, నేదురుమల్లి జనార్థన్ రెడ్డి మంత్రివర్గంలోమార్కెటింగ్, గిడ్డంగుల శాఖామంత్రిగా పనిచేశాడు. 2009లో ఓడిపోయిన తరువాత రాజకీయాలకు దూరంగా ఉన్నాడు. 2023లో ప్రత్యక్ష రాజకీయాల్లోకి వచ్చిన రామచంద్రారెడ్డి, తన అక్క కుమారుడు సంజీవ్ రెడ్డిని తన రాజకీయ వారసుడిగా రాజకీయాల్లోకి తీసుకొచ్చాడు.  

 అసెంబ్లీ ఎన్నికలలో పోటీ 
ఉమ్మడి ఆంధ్రప్రదేశ్ రాష్ట్రంలో జరిగిన అసెంబ్లీ ఎన్నకల్లో ఆదిలాబాద్ శాసనసభ నియోజకవర్గం నుండి ఎనమిదిసార్లు పోటీచేసి, నాలుగుసార్లు (రెండుసార్లు స్వతంత్ర అభ్యర్థిగా, రెండుసార్లు కాంగ్రెస్ పార్టీ అభ్యర్థిగా) గెలుపొందాడు. 

సంవత్సరంగెలుపొందిన సభ్యుడుపార్టీఓట్లుప్రత్యర్థిప్రత్యర్థి పార్టీఓట్లు1978చిలుకూరి రామచంద్రారెడ్డిస్వతంత్ర28,905చిలుకూరి వామన్ రెడ్డికాంగ్రెస్ పార్టీ20,3131983చిలుకూరి వామన్ రెడ్డిస్వతంత్ర26,871చిలుకూరి రామచంద్రారెడ్డికాంగ్రెస్ పార్టీ26,3621985చిలుకూరి రామచంద్రారెడ్డిస్వతంత్ర36,170ఆర్. లక్ష్మణ్ రావుతెలుగుదేశం పార్టీ29,7851989చిలుకూరి రామచంద్రారెడ్డికాంగ్రెస్ పార్టీ48,868కె. చంద్రకాంత్ రెడ్డితెలుగుదేశం పార్టీ38,4161999పి. భూమన్నతెలుగుదేశం పార్టీ65,054చిలుకూరి రామచంద్రారెడ్డిస్వతంత్ర29,8282004చిలుకూరి రామచంద్రారెడ్డికాంగ్రెస్ పార్టీ74,675జోగు రామన్నతెలుగుదేశం పార్టీ54,8382009జోగు రామన్నతెలుగుదేశం పార్టీ62,235చిలుకూరి రామచంద్రారెడ్డికాంగ్రెస్ పార్టీ36,6552012 (ఉప ఎన్నిక)జోగు రామన్నతెలంగాణ రాష్ట్ర సమితిచిలుకూరి రామచంద్రారెడ్డి

 మరణం 
అనారోగ్యంలో అస్వస్థతకు గురైన రామచంద్రారెడ్డి మెరుగైన చికిత్సకోసం హైదరాబాదులోని ఒక ప్రైవేట్ ఆసుపత్రిలో చికిత్స పొందుతూ 2023, జూలై 20న గుండెపోటు మరణించాడు. రామచంద్రారెడ్డి మరణానికి ముఖ్యమంత్రి కల్వకుంట్ల చంద్రశేఖర్ రావు సంతాపం ప్రకటించించి, రామచంద్రారెడ్డి అంత్యక్రియలను ప్రభుత్వ అధికారిక లాంఛనాలతో నిర్వహించాలని అధికారులను ఆదేశించాడు. 

 మూలాలు 

వర్గం:1944 జననాలు
వర్గం:2023 మరణాలు
వర్గం:ఆదిలాబాదు జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:ఆదిలాబాదు జిల్లా రాజకీయ నాయకులు
వర్గం:ఆదిలాబాదు జిల్లా వ్యక్తులు
వర్గం:ఆదిలాబాదు జిల్లాకు చెందిన రాష్ట్ర మంత్రులు
వర్గం:భారత జాతీయ కాంగ్రెస్ నాయకులు
వర్గం:ఆంధ్రప్రదేశ్ శాసన సభ్యులు (1978)
వర్గం:ఆంధ్రప్రదేశ్ శాసన సభ్యులు (1985)
వర్గం:ఆంధ్రప్రదేశ్ శాసన సభ్యులు (1989)
వర్గం:ఆంధ్రప్రదేశ్ శాసన సభ్యులు (2004)